૩૦મી વર્ષગાંઠે પહોંચે તે પહેલાં રહસ્મય તાવમાં ૨૧ મે, ૧૯૪૦ના રોજ મૃત્યુ પામ્યા. ઝળહળતી જીવનયાત્રાનો અણધાર્યો અને કવેળાનો અંત. પૂરા ત્રણ દાયકાના પણ નહીં એટલા ટૂંકા આયુષ્યમાં અમરસિંહે ઘણી સ્મૃતિઓ સર્જી નાખી છે. તેમના પુત્ર પાસે સચવાયેલી સામગ્રી સાથે અમરસિંહની સ્મૃતિઓ સાંકળીને સંગ્રહસ્થાન બનાવવામાં આવે તો રમતગમત ક્ષેત્રે ગુજરાતના ગૌરવભર્યા પ્રદાનનું એક સોનેરી પ્રકરણ દર્શાવી શકાય.